section_heading: Eros
paragraph_text: Eros (433 Eros) je planetoid koji je 13. kolovoza 1898. otkrio njemački astronom Carl Gustav Witt (1866. – 1946.) i prvi planetoid na koji se spustila neka svemirska letjelica (NEAR Shoemaker, 11. veljače 2001.). Po blago izduženoj putanji (perihel 1.133 astronomskih jedinica, afel 1.783 AJ) nagnutoj s obzirom na ekliptiku 10.829° obilazi Sunce za 1.76 godina. Nepravilna je oblika (34.4 km × 11.2 km × 11.2 km), okreće se oko svoje osi za 5 sati 16 minuta. Dnevna je temperatura na površini 100 °C, noćna –150 °C. Nazvan je po grčkom bogu Erosu.<ref> Eros (433 Eros), "Hrvatska enciklopedija", Leksikografski zavod Miroslav Krleža, www.enciklopedija.hr, 2014.